
ΠΕ ΡΙΕΧΟΜΕ ΝΑ 

ΑΝΑΔΑΣΩΣΕΙΣ 

ΑΠΟΦΑΣΕΙΣ 

Κήρυξη αναδασωτέας έκτασης 68 τ.μ. στη θέση «Λιοφατίστα 
(Ντουράχο) περιφέρειασ Δήμου Μεγάρων Αττικής. 1 

ΠΟΛΕΟΔΟΜΙΑ 

ΔΙΑΤΑΓΜΑΤΑ 

Έγκριση μεταφοράς συντελεστή δόμησης διατηρητέου ακινήτου που 


βρίσκεται εντός του ρυμοτομικού σχεδίου Αθηνών . 2 

ΑΠΟΦΑΣΕΙΣ 

Τροποποίηση του ρυμοτομικού σχεδίου Ζευγολατειού (Ν. Κοριν¬ 
θίας)... 3 


ΑΝΑΔΑΣΩΣΕΙΣ 

ΑΠΟΦΑΣΕΙΣ 

Αριθ. 1254 (1) 


Κήρυξη αναδασωτέας έκτασης 68 τ.μ. στη θέση «Λιοφατίστα (Ντου¬ 
ράχο) περιφέρειασ Δήμου Μεγάρων Αττικής. 

Ο ΝΟΜΑΡΧΗΣ ΔΤΤΙΚΗΣ ΑΤΤΙΚΗΣ 
Έχοντας υπόψη: 

1. Τις διατάξεις του Ν. 3200/55 περί διοικητικής αποκέντρωσης 
όπως τροποποιήθηκε και συμπληρώθηκε μεταγενέστερα με το Ν.Δ. 
532/70. 


2. Τις διατάξεις του άρθρου 117 παρ. 3 του Συντάγματος της Χώ¬ 
ρας. 

3. Τις διατάξεις του Ν. 998/79 «περί προστασίας των Δασών κ.λπ.» 
και ειδικότερα: α) του άρθρου 41, β) του άρθρου 38. 

4. Τις διαταγές του Υπουργείου Γεωργίας: 

α) 160417/1180/8.7.80, β) 182447/3049/24.9.80 την 
2105/24.8.1992 πρόταση του Δασαρχείου Μεγάρων και την σχετική 
έκθεση αυτοψίας από τις οποίες προκύπτει ότι η δασική βλάστηση κατα¬ 
στράφηκε από εκχέρσωση, αποφασίζουμε: 

Κηρύσσουμε αναδασωτέα με σκοπό την διατήρηση του χαρακτήρα 
του δάσους ώστε ν’ αποκλεισθεί η διάθεσή του για άλλο προορισμό πλην 
δασικού, δασική έκταση 68 τ.μ. που βρίσκεται στη θέση «Λιοφατίστα 
(Ντουράκο) περιφέρειας Δήμου Μεγάρων και προσδιορίζεται από τα 
στοιχεία και έχει όρια: 

Ανατολικά: Δάσος πεύκης. 

Δυτικά: Ομοίως. 

Βόρεια: Αγροτικός δρόμος. 

Νότια: Αγροτική έκταση, όπως φαίνεται στο συνημμένο διάγραμμα 
που αποτελεί αναπόσπαστο μέρος της απόφασης αυτής. 

Η απόφαση αυτή να δημοσιευθεί στην Εφημερίδα της Κυβερνήσεως. 

Αιγάλεω, 25 Σεπτεμβρίου 1992 

Ο Νομάρχης 
Αθ. Κ. ΜΠΟΤΡΑΣ 

ΠΟΛΕΟΔΟΜΙΑ 

ΔΙΑΤΑΓΜΑΤΑ 

( 2 ) 

Έγκριση μεταφοράς συντελεστή δόμησης διατηρητέου ακινήτου που 
βρίσκεται εντός του ρυμοτομικού σχεδίου Αθηνών. 

Ο ΠΡΟΕΔΡΟΙ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

Έχοντας υπόψη: 

1. Τις διατάξεις του άρθρου 2 του Ν. 880/1979 «Περί καθορισμού 
ανωτάτου ορίου συντελεστού δομήσεως κ.λ.π.» (Α’ 58). 

2. Τις διατάξεις του Π. Δ/τος 470/1979 «Περί μετασχηματισμού 
των συντελεστών δομήσεως εις εμβαδά κατά την εφαρμογή του Ν. 
880/1979» (Α' 138) όπως τροποποιήθηκε με το από 19.6.1987 Π. 
Δ/γμα (Δ’ 592). 

3. Τις διατάξεις του Π. Δ/τος 510/1979 «Περί ρυθμίαεως θεμάτων 
μεταφοράς συντελεστού δομήσεως κατά τον Ν. 880/1979» (Α 154), 
όπως τροποποιήθηκε με το υπ’ αριθμόν 367/1987 Π. Δ/γμα (Α' 
163). 

4. Τις διατάξεις του άρθρου 23 παρ. 1 (εδ. ιδ) του Ν. 1558/1985 
«Κυβέρνηση και Κυβερνητικά Όργανα» (Α' 137). 

5. Την 10494/1991 πράξη συναίνεσης ενώπιον του συμβολαιογρά¬ 
φου Αθηνών Χρήστου Γοργία, του Γεωργίου Θεοτοκάτου, αποκλειστι¬ 
κού κυρίου του παρακάτω περιγραφομένου ακινήτου. 

6. Την 484/14.11.1990 γνωμοδότηση του Κεντρικού Συμβουλίου 
Χωροταξίας, Οικισμού και Περιβάλλοντος. 

7. Την 30537/17.1.1992 απόφαση του Υπουργού Περιβάλλοντος, 
Χωροταξίας και Δημοσίων Έργων για προέγκριση της σχετικής τεχνι¬ 
κής μελέτης. 

8. Την κατόπιν αυτοψίας της υπαλλήλου Ελπίδας Τασοπούλου- 
Μακρή, επιβεβαίωση των εμπλεκομένων στον υπολογισμό του μεταφε- 
ρομένου συντελεστή δόμησης στοιχείων του ακινήτου που βρίσκεται 
εντός του ρυμοτομικού σχεδίου Αθηνών επί των οδών Δημοφώντος και 
Τπερίωνος με πρόταση του Υπουργού Περιβάλλοντος, Χωροταξιάς και 
Δημοσίων Έργων, αποφασίζουμε: 

Άρθρο' 1 

1. Εγκρίνεται η μεταφορά του συντελεστή δόμησης του ακινήτου (βα- 
ρυνομένου) που βρίσκεται εντός του ρυμοτομικού σχεδίου Αθηνών επί 


των οδών Δημοφώνος και Υπερίωνος, έχει χαρακτηριστεί ως ιστορικά 
διατηρετέο μνημείο με την 1305/20840/23.5.1985 (Δ' 345) από¬ 
φαση του Υπουργού Πολιτισμού και του οποίου την αποκλειστική κυριό¬ 
τητα έχει ο παραπάνω συναινών στην μεταφορά του συντελεστή δόμη¬ 
σης Γεώργιος θεοτοκάτος, όπως το βαρυνόμενο οικίνητο φαίνεται με 
στοιχεία Α, Β, Γ, Δ, Ε, Ζ, Η, θ, I, Κ, Α στο σχετικό πρωτότυπο διά¬ 
γραμμα σε κλίμακα 1:200 που θεωρήθηκε από τον Προϊστάμενο της Δ/ 
νσης Τοπογρφικών Εφαρμογών με την 69176/1992 πράξη του και 
που αντίτυπό του σε φωτοσμίκρυνση δημοσιεύεται με το παρόν Διά¬ 
ταγμα. 

2. Τα ειδικότερα στοιχεία του βαρυνομένου ακινήτου και της μεταφο¬ 
ράς του συντελεστή δόμησης είναι τα εξής: 

α. Εμβαδόν οικοπέδου: 598,63 τ.μ. 

β. Ποσοστό κάλυψης: 70%. 

γ. Συντελεστής δόμησης της περιοχής βάσει του οποίου πραγματο¬ 
ποιείται η μεταφορά: 2,1. 

δ. Δομήσιμες επιφάνειες που αντιστοιχούν σ’αυτό: 1.257,12τ.μ. 

ε. Δομημένη επιφάνεια: 562,65 τ.μ. (292,02 τ.μ. στο ισόγειο και 
270,63 τ.μ. από όροφο). 

στ. Μεταφερόμενη δομήσιμη επιφάνεια: 694,47 τ.μ. (567,45 τ.μ. 
από ορόφους και 127,02 από ισόγειο. 

Άρθρο 2 

Εγκρίνεται η χορήγηση τίτλου μεταφοράς συντελεστή δόμησης στο 
όνομα του Γεωργίου θεοτοκάτου για εμβαδόν 694,47 τ.μ. (567,45 
τ.μ. από ορόφους και 127,02 τ.μ. από ισόγειο). 

Άρθρο 3 

Η ισχύς του παρόντος Διατάγματος αρχίζει από τη δημοσίευσή του 
στην Εφημερίδα της Κυβερνήσεως. 

Στον Υπουργό Περιβάλλοντος, Χωροταξίας και Δημοσίων Έργων 
αναθέτουμε τη δημοσίευση και εκτέλεση του παρόντος Διατάγματος. 

Αθήνα, 27 Ιουνίου 1992 

Ο ΠΡΟΕΔΡΟΣ ΤΗΣ ΔΗΜΟΚΡΑΤΙΑΣ 

ΚΩΝΣΤΑΝΤΙΝΟΣ Γ. ΚΑΡΑΜΑΝΛΗΣ 

Ο ΥΠΟΥΡΓΟΣ 

ΠΕΡΙΒΑΛΛΟΝΤΟΣ. ΧΩΡΟΤΑΞΙΑΣ ΚΑΙ ΔΗΜΟΣΙΩΝ ΕΡΓΩΝ 

ΑΧΙΛΛΕΑΣ ΚΑΡΑΜΑΝΛΗΣ 

ΕΦΗΜΕΡΙΕ ΤΗΣ ΚΥΒΕΡΙΜΗΣΕΩΣ (ΤΕΥΧΟΣ ΤΕΤΑΡΤΟ) 


ΑΠΟΦΑΣΕΙΣ 

Αριθ. οιχ. 8002 (3) 

Τροποποίηση του ρυμοτομικού σχεδίου Ζευγολατειού (Ν. Κοριν¬ 
θίας). 

Ο ΝΟΜΑΡΧΗΣ ΚΟΡΙΝΘΙΑΣ 
Έχοντας υπόψη: 

1. Τις διατάξεις του Ν. Δ/γματος της 17.7.1923 «περί σχεδίων πό¬ 
λεων κ.λπ.», όπως μεταγενέστερα τροποποιήθηκαν και συμπληρώθη¬ 
καν και ειδικότερα τα άρθρα 3 και 70. 

2. Τις διατάξεις του Α.Ν. 314/1968 (ΦΕΚ 47/Α), όπως τροποποι¬ 
ήθηκαν και συμπληρώθηκαν με το υπ’ αριθμ. 1018/1971 Ν. Δ/γμα 
(ΦΕΚ 220/Α) καί"με την παράγραφο 3 του άρθρου 34 του Ν. 1577/ 
1985 (ΦΕΚ 210/Α). 

3. Τις διατάξεις του Π. Δ/γματος 183/1986 «έγριση τροποποιή¬ 
σεων σχεδίων πόλεων και καθορισμός όρων και περιορισμών δόμησης 
από τους Νομάρχες (ΦΕΚ 70/Α) και ειδικότερα το άρθρο 1. 

4. Την υπ’ αριθμ. 5294/24.3.1992 απόφαση του Νομάρχη Κοριν¬ 
θίας με θέμα «Ανάθεση στον Προϊστάμενο του Τμήματος Πολ/μίας και 
Πολ/κών Εφαρμογών Ν. Κορινθίας, της εξουσίας του Νομάρχη να υπο¬ 
γράφει με εντολή του έγγραφα, αποφάσεις και άλλες πράξεις της αρμο- 
διότητάς του». 

5. Την υπ’ αριθμ. 150/1991 απόφαση του Κοινοτικού Συμβουλίου 


Ζευγολατειού. 

6. Την υπ’ αριθμ. 6/5.6.1992 γνωμοδότηση του Συμβουλίου Χω¬ 
ροταξίας, Οικισμού και Περιβάλλοντος Ν. Κορινθίας, αποφασίζουμε: 

Άρθρο 1. 

Εγκρίνεται η τροποποίηση του ρυμοτομικού σχεδίου Ζευγολατειού 
(Ν. Κορινθίας) στα υπ’αριθμ. 19και21 οικοδομικά τετράγωνα διά κα- 
ταργήσεως οδού και δημιουργίας νέας οδού, όπως φαίνεται στο σχετικό 
πρωτότυπο διάγραμμα σε κλίμακα 1:1000, που έχει θεωρηθεί από τον 
Προϊστάμενο του Τμήματος Πολεοδομίας και Πολεοδομικών Εφαρμο¬ 
γών με την υπ’ αριθμ. 8002/1992 πράξη του και του οποίου συνοπτικό 
αντίτυπο δημοσιεύεται με την παρούσα απόφαση. 

Άρθρο 2. 

Η ισχύς της παρούοης αποφάσεως αρχίζει από την δημοσίευσή της 
στην Εφημερίδα της Κυβερνήσεως. 

Η απόφαση αυτή να δημοσιευθεί στην Εφημερίδα της Κυβερνή¬ 
σεως. 

Κόρινθος, 30 Σεπτεμβρίου 1992 

Με εντολή Νομάρχη 
Ο Προϊστάμενος 

ΠΑΝΑΓΙΩΤΗΣ ΧΟΝΔΡΟΚΟΤΚΗΣ 

